Her markert som **Northern Remal** og **Southern Remal**.
**Rimal** eller **Remal** ( حي الرمال, betyr *sand*) er et nabolag i  Gaza som ligger tre kilometer fra byens sentrum, og langs stranden mot Middelhavet. Rimal anses som den velstående del av Gaza. Hovedgaten i Gaza, Omar Mukhtar-gaten, løper nordvest–sørøstøst gjennom distriktet og videre resten av Gaza; kystveien *Ahmad Orabi/Rasheed-gaten* løper nordøst-sørvest. Rimal er inndelt i bydistriktene Sør-Rimal og Nord-Rimal. En rekke regjeringsministerier ligger her; deres bygninger er gjennomgående blitt sterkt beskadiget eller rasert under den pågående Israel–Hamas-krigen.

Historie
--------

Rimal ligger der den historiske havnen til Gaza ligger, kalt *Maiouma* eller *Maioumas*. Den intense rivaliseringen mellom det kristne Gaza og det hedenske Maioumas vedvarte gjennom den bysantinske era, og den vedvarte også etter at Maioumas' befolkning hadde konvertert til kristendommen ved keiserlig dekret, og de hedenske helligdommer var blitt ødelagt av Porfyrios av Gaza.

Gaza strandlinje på begge sider av den travle Gaza havn var for meste lange sanddyner; slik var det frem mot midten av 1900-tallet. I 1930- og 1940-årene finansierte utenlandske misjonsinstitusjoner etableringen av boligområder langs kysten. Dette nye distriktet ble kjent som Rimal (*sand* eller *strand*), og den dekket etterhvert så å si hele Gazas kystlinje, og det meste av området innover inn til Gazas gamleby. De fleste av bygningene var frittstående hus bygd i europeisk stil. Etter at nabolaget var blitt etablert, ble Rimal-området mer og mer Gazas kommersielle sentrum, på bekostning av gamlebyen.

Landemerker
-----------

I Rimal ligger det palestinske presidentpalass, guvernørens palass, *Gaza Mall*, *Roots Club*, *United Nations Beach Club*, *Palestinian Centre for Human Rights*, hoveddelen av Shifa-sykehuset, Det palestinske lovgivende råd, en rekke av utenlandske representasjoner og kontoer, fier hoteller, og samtlige av byens mer renommerte restauranter. Midan Jundi (=Soldatplassen), dedisert til en lokal arabisk soldat som døde i kamp i den arabisk-israelske krig i 1948, ligger i Rimal. Gazas havn er i nabolaget Rimal, og der holder det palestiske havne- og sjøpoliti. Rimal er byens eneste elitedistrikt.

Litteratur
----------

* Abu-Lughod, J.; Dumper, Michael (2007). *Cities of the Middle East and North Africa: A Historical Encyclopedia*. ABC-CLIO. ISBN 978-1-57607-919-5.
* Balsamo, Franca (2013). *Violence Against Women in Difficult Contexts, A Network Between Three Cities: Gaza, Haifa and Torino*. University of Torino - CIRSDe. ISBN 9788890555664.
* Butt, Gerald (1995). *Life at the crossroads: a history of Gaza*. Rimal Publications. ISBN 1-900269-03-1.
* Hevelone-Harper, Jennifer Lee (1997), *Disciples of the Desert: Monks, Laity, and Spiritual Authority in Sixth-century Gaza*, JHU Press, ISBN 0-8018-8110-2
* Winter, Dave (2000), *Israel Handbook: With the Palestinian Authority Areas*, Footprint Travel Guides, ISBN 978-1-900949-48-4,
* Jacobs, Daniel (1998). *Israel and the Palestinian territories*. Rough Guides. ISBN 978-1-85828-248-0.
* Sivan, Hagith (2008). *Palestine in Late Antiquity*. Oxford University Press. ISBN 978-0-19-928417-7.
* Sterk, Andrea (2004). *Renouncing the World Yet Leading the Church: The Monk-bishop in Late Antiquity*. Harvard University Press. ISBN 0-674-01189-9.

Referanser
----------

1. 1 2  Jacobs, 1998, s.455.
2. 1 2  Sheehan, 2000, s.428.
3. ↑  Balsamo, 2013, s.103.
4. ↑  Unprecedented Israeli bombardment lays waste to upscale Rimal, the beating heart of Gaza City
5. ↑  Butt, 1995, s.9.
6. ↑  Dette kan sammenlignes med samme tidsperiodes fremgangsmåte i Alexandria i 391, snart etterfulgt av ødeleggelsene av templene i Heliopolis i Egypt og Apameia i Syria.
7. ↑  Hevelone-Harper, 1997, ss.11-12.
8. ↑  Sivan, 2008, s.337.
9. ↑  Sterk, 2004, s.207.
10. ↑  Butt, 1995, s.70
11. ↑  Abu-Lughod and Dumper, 2007, s.156.